 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተሸላሚት ኖቤል ማላላ ድሕሪ መውቃዕታ ንፈለማ እዋን ናብ ሃገራ ተመሊሳ 30 መጋቢት 2018 ምንጪ ስእሊ, Getty Images ማላላ ብ 2012 ኣብ ወፍሪ ትምህርቲ-ኣዋልድ ብተወፋይነት እናሰርሐት ብሓደ ሓሽከር ጣሊባን ብጥይት ኣብ ርእሳ ተወቕዐት ደሓነት ግን ሕጂ ማላላ ዕስራ ዓመት መሊኣያ ጌና እኳድኣ እናተማህረት ብዛዕባ መሰላት ደቂ-ሰብ ትጣበቕ ዘላ ትግህቲ ተቓላሲትያ ድሕሪ ሽድሽተ ዓመትያ ንፓኪሳን ትምለስ ዘላ ኣብ ቅድሚ ቀዳማይ ሚኒስተር ብተመስጦ ዘስምዓቶ መደረ ሕልማ ንዓዳ ብዘይ ገለ ፍርሒ ንኽትምለስዩ በለት እዚ ሕጂ ብሃንደበት ኣልዒላ ንፓኪስታን ምምላሳ ንድሕነታ ተባሂሉ ከም ምስጢርዩ ተታሒዙ ጸኒሑ ይዅንምበር ተለቪዥን ፓኪስታን ማላላ ኣብ ትሕቲ ጽኑዕ ሓለዋ ምስ ወለዳ ኣብ ኢስላማባድ ዝርከብ መዕርፎ ነፈርቲ በናዚር-ቡቶ ክትኣቱ ኣርእዮም ከይፈራሕኩ ንዓደይ ብሰላም ተመሊሰ ኣብ ጽርግያታት ዓደይ ክንቀሳቐስ ዝደልኽዎ ሰብ ክረክብን ከዛርብን ናይ ዘንት-እለት ሕልመይዩ እናበለት ኣብ ኢስላማባድ ዚርከብ ቤት ጽሕፈት ቀዳማይ ሚኒስተር ዀይና ተዛረበት እቲ መገሽኣ ንኣርባዕተ መዓልቲዩ ኣባላት ናይቲ ብማላላ-ፋንድ ዚፍለጥ ማሕበራ እውን የሰንይዋ ምህላዎም ተፈሊጡ ኣብቲ ስዋት ዝተባህለ ዓዲ - እንዳዓለቦኣ - ክትበጽሕ ምዃናን ዘይምዃናን ግን ኣይተፈልጠን ስዋት ኣብ ትሕቲ ቍጽጽር ጣሊባን ወዲቓ ዝነበረት ኣብ ሰሜናዊ-ምዕራብ እትርከብ ገጠርያ ማላላ ንዑደት ኣብ ፓኪስታን ምህላዋ ዝፈለጡ ሰባት ዛጊት ብትዊተር እንቋዕ ብድሓን መጻእኪ ዘስምዑ በብዓይነቶም መልእኽትታት ዘርጊሖም ምንጪ ስእሊ, EPA ንምንታይ ሕጂ ንፓኪስታስ ምምላስ ኣድለየ? 